title: 2011/549/ES: 2011 m. gegužės 10 d. Europos Parlamento sprendimas dėl 2009 finansinių metų Europos Sąjungos bendrojo biudžeto įvykdymo patvirtinimo, II skirsnis – Taryba#2011 m. gegužės 10 d. Europos Parlamento rezoliucija, su pastabomis, sudarančiomis neatskiriamą sprendimo dėl 2009 finansinių metų Europos Sąjungos bendrojo biudžeto įvykdymo patvirtinimo dalį, II skirsnis – Taryba

text:
27.9.2011

               LT

               Europos Sąjungos oficialusis leidinys

               L 250/23

         EUROPOS PARLAMENTO SPRENDIMAS
   2011 m. gegužės 10 d.
   dėl 2009 finansinių metų Europos Sąjungos bendrojo biudžeto įvykdymo patvirtinimo, II skirsnis – Taryba
   (2011/549/ES)
   EUROPOS PARLAMENTAS,

               —

               atsižvelgdamas į 2009 finansinių metų Europos Sąjungos bendrąjį biudžetą (1),

               —

               atsižvelgdamas į 2009 finansinių metų Europos Sąjungos galutines metines ataskaitas (SEC(2010)963 – C7–0213/2010) (2),

               —

               atsižvelgdamas į Tarybos metinę 2009 m. atlikto vidaus audito ataskaitą biudžeto įvykdymą tvirtinančiai institucijai,

               —

               atsižvelgdamas į Audito Rūmų metinę biudžeto vykdymo 2009 finansiniais metais ataskaitą kartu su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į EB sutarties 272 straipsnio 10 dalį, 274, 275 bei 276 straipsnius, taip pat į Sutarties dėl Europos Sąjungos veikimo 314 straipsnio 10 dalį, 317, 318 bei 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į Tarybos Generalinio sekretoriaus – vyriausiojo įgaliotinio bendrajai užsienio ir saugumo politikai sprendimą Nr. 190/2003 dėl Tarybos narių įgaliotų atstovų kelionių išlaidų apmokėjimo (6),

               —

               atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (7),

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0088/2011),

               1.

               atideda savo sprendimą dėl Tarybos Generaliniam sekretoriui suteikiamo Tarybos 2009 finansinių metų biudžeto įvykdymo patvirtinimo;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Europos Sąjungos Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL L 69, 2009 3 13.

      (2)  OL C 308, 2010 11 12, p. 1.

      (3)  OL C 303, 2010 11 9, p. 1.

      (4)  OL C 308, 2010 11 12, p. 129.

      (5)  OL L 248, 2002 9 16, p. 1.

      (6)  2002 m. liepos 22 d. sprendimas, susijęs su Tarybos darbo tvarkos taisyklėmis (OL L 230, 2002 8 28, p. 7).

      (7)  OL C 139, 2006 6 14, p. 1.

      EUROPOS PARLAMENTO REZOLIUCIJA
      2011 m. gegužės 10 d.
      su pastabomis, sudarančiomis neatskiriamą sprendimo dėl 2009 finansinių metų Europos Sąjungos bendrojo biudžeto įvykdymo patvirtinimo dalį, II skirsnis – Taryba
      EUROPOS PARLAMENTAS,

                  —

                  atsižvelgdamas į 2009 finansinių metų Europos Sąjungos bendrąjį biudžetą (1),

                  —

                  atsižvelgdamas į 2009 finansinių metų Europos Sąjungos galutines metines ataskaitas (SEC(2010)963 – C7–0213/2010) (2),

                  —

                  atsižvelgdamas į Tarybos metinę 2009 m. atlikto vidaus audito ataskaitą biudžeto įvykdymą tvirtinančiai institucijai,

                  —

                  atsižvelgdamas į Audito Rūmų metinę biudžeto vykdymo 2009 finansiniais metais ataskaitą kartu su institucijų atsakymais (3),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į EB sutarties 272 straipsnio 10 dalį, 274, 275 bei 276 straipsnius, taip pat į Sutarties dėl Europos Sąjungos veikimo 314 straipsnio 10 dalį, 317, 318 bei 319 straipsnius,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

                  —

                  atsižvelgdamas į Tarybos Generalinio sekretoriaus – vyriausiojo įgaliotinio bendrajai užsienio ir saugumo politikai sprendimą Nr. 190/2003 dėl Tarybos narių įgaliotų atstovų kelionių išlaidų apmokėjimo (6),

                  —

                  atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (7) (TIS),

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą (A7–0088/2011),

                  A.

                  kadangi piliečiai turi teisę žinoti, kaip leidžiami jų mokesčių pinigai ir kaip politiniai organai naudojasi suteiktais įgaliojimais (8);

                  B.

                  kadangi 1999 m. birželio 3–4 d. Kelne vykusio Europos Vadovų Tarybos susitikimo išvadose numatyta suteikti Tarybai operatyvinių pajėgumų stiprinant bendrąją Europos saugumo ir gynybos politiką;

                  C.

                  kadangi pagal Tarybos sprendimą 2004/197/BUSP (9) nustatytas karinio ar gynybinio pobūdžio ES operacijų bendrųjų išlaidų finansavimo administravimo mechanizmas, vadinamas ATHENA, ir kadangi pagal tą sprendimą kartu su 2004 m. balandžio 28 d. Sprendimu 2004/582/EB, t. y. Taryboje posėdžiavusių valstybių narių Vyriausybių atstovų sprendimu dėl ATHENA suteiktų privilegijų ir imunitetų (10) ATHENA suteikiamos privilegijos ir imunitetai, o Tarybai suteikiamos operatyvinės galios;

                  D.

                  kadangi 2000 m. vasario 28 d. Tarybos sprendime 2000/178/BUSP dėl taisyklių, taikomų nacionaliniams karo srities ekspertams, komandiruotiems į Tarybos Generalinį sekretoriatą pereinamuoju laikotarpiu (11), ir 2001 m. sausio 22 d. Tarybos sprendime 2001/80/BUSP dėl Europos Sąjungos karinio štabo įsteigimo (12) nurodyta, kad išlaidos, susijusios su karo srities ekspertų komandiruotėmis, priskiriamos Tarybos biudžetui;

                  1.

                  pažymi, kad Taryba 2009 m. iš viso turėjo 642 000 000 EUR įsipareigojimų asignavimų (2008 m. – 743 000 000 EUR), iš kurių panaudojo 92,33 %, t. y. beveik tiek pat, kiek 2007 m. (93,31 %) ir vis dar mažiau už kitų institucijų vidurkį (97,69 %);

                  2.

                  mano, kad, kadangi Sutarties dėl Europos Sąjungos veikimo 335 straipsnyje pripažįstama, kad Sąjungos institucijos, vykdydamos savo veiklą, turi tam tikrą administracinį savarankiškumą, šis savarankiškumas yra susijęs su atitinkamu atsakomybės ir atskaitomybės lygiu; kadangi Parlamentas yra vienintelė tiesiogiai renkama institucija ir viena iš jo užduočių, vadovaujantis Tarybos rekomendacijomis, suteikti Sąjungos bendrojo biudžeto įvykdymo patvirtinimą, ir Parlamentas nusprendė vykdydamas biudžeto įvykdymo patvirtinimo procedūrą atsižvelgti į šį savarankiškumą ir atskirti tuos bendrojo biudžeto skirsnius, kuriuos savarankiškai tvarko kiekviena Sąjungos institucija, ir suteikti biudžeto įvykdymo patvirtinimą kiekvienai iš šių institucijų;

                  3.

                  apgailestauja dėl sunkumų, patirtų vykdant 2007 ir 2008 m. biudžeto įvykdymo patvirtinimo procedūras, ir dar kartą patvirtina savo 2010 m. birželio 16 d. (13) rezoliucijoje dėl 2008 finansinių metų Europos Sąjungos bendrojo biudžeto įvykdymo patvirtinimo (Taryba) išreikštą poziciją, ypač savo raginimą Tarybai kartu su Parlamentu sukurti metinę procedūrą, kuri sudarytų biudžeto įvykdymo patvirtinimo procedūros dalį, siekiant suteikti visą reikalingą informaciją, susijusią su Tarybos biudžeto vykdymu;

                  4.

                  pakartoja, kad Tarybos išlaidos turi būti taip pat tikrinamos, kaip ir kitų Sąjungos institucijų išlaidos, ir mano, kad tinkamiausias metodas būtų toks, kaip nurodoma jo 2010 m. birželio 16 d. rezoliucijoje, ypač, kad toks tikrinimas būtų „grindžiamas šiais visų institucijų pateiktais rašytiniais dokumentais:

                              —

                              ankstesnių finansinių metų biudžeto vykdymo ataskaitomis,

                              —

                              finansine turto ir įsipareigojimų ataskaita,

                              —

                              metine biudžeto ir finansinio valdymo veiklos ataskaita,

                              —

                              vidaus auditoriaus metine ataskaita,

                        taip pat žodiniu pranešimu per komiteto, atsakingo už biudžeto įvykdymo patvirtinimo procedūrą, posėdį“;

                  5.

                  labai apgailestauja dėl to, kad Tarybai pirmininkaujanti valstybė nepriėmė kvietimų dalyvauti už biudžeto procedūros įvykdymo patvirtinimą atsakingo komiteto posėdyje, kuriame buvo planuota aptarti Tarybai pirmininkaujančios valstybės poziciją dėl siūlomos tvarkos ir galimas bendradarbiavimo priemones, susijusias su biudžeto įvykdymo patvirtinimo procedūra, ir kad Tarybos Generalinis sekretorius taip pat atsisakė dalyvauti už biudžeto įvykdymo patvirtinimą atsakingo komiteto posėdyje ir pasikeisti nuomonėmis dėl Tarybos biudžeto įvykdymo patvirtinimo procedūros;

                  6.

                  atkreipia dėmesį į pasiūlytą Parlamento ir Tarybos supratimo memorandumą dėl bendradarbiavimo vykdant metinę biudžeto įvykdymo patvirtinimo procedūrą, pridėtą prie 2011 m. kovo 4 d. Generalinio sekretoriaus laiško, ir pabrėžia Tarybos pasirengimą biudžeto įvykdymo patvirtinimo procedūrą svarstyti atskirai nuo biudžeto procedūros, bet primena, kad privaloma išlaikyti Parlamento ir Tarybos skirtingų vaidmenų, vykdant biudžeto įvykdymo patvirtinimo procedūrą, skirtumą, ir kad Taryba visada ir bet kokiomis aplinkybėmis turi būti visiškai atskaitinga visuomenei už lėšas, kurios jai buvo patikėtos; labai apgailestauja dėl to, kad Tarybai pirmininkaujanti valstybė ir Tarybos Generalinis sekretoriatas atsisakė dalyvauti už biudžeto įvykdymo patvirtinimo procedūrą atsakingo komiteto posėdyje ir suteikti informaciją bei atsakyti į klausimus dėl Tarybos 2009 finansinių metų biudžeto įvykdymo patvirtinimo, taip pat dėl to, kad jie atsisakė pateikti atsakymus raštu pranešėjo pateiktame klausimyne;

                  7.

                  atkreipia dėmesį į Tarybai pirmininkavusios Vengrijos gerą valią ir pasiektą pažangą; siūlo, siekiant palengvinti keitimąsi informacija vykdant biudžeto įvykdymo patvirtinimo procedūrą, laikytis tos pačios tvarkos kaip kitos institucijos, o šios tvarkos pagrindinės sudedamosios dalys būtų šios:

                              —

                              siekiant suteikti visą būtiną informaciją apie Tarybos biudžeto įvykdymą bus rengiamas Tarybos ir už biudžeto įvykdymo patvirtinimą atsakingo Parlamento komiteto atstovų oficialus susitikimas, kuriame dalyvaus Tarybos Generalinis sekretorius ir Tarybai pirmininkaujančios šalies atstovai, už biudžeto įvykdymo patvirtinimo procedūrą atsakingo komiteto biuras, pranešėjas ir frakcijoms atstovaujantys nariai (koordinatoriai ir (arba) šešėliniai pranešėjai),

                              —

                              Tarybos Generalinis sekretorius atsakys į klausimus, kuriuos Tarybai pateikė už biudžeto įvykdymo patvirtinimo procedūrą atsakingas komitetas, taip pat

                              —

                              bus sudarytas tvarkaraštis siekiant racionalizuoti ir stabilizuoti šią laikiną procedūrą,

                        taigi mano, kad idėja, jog reikia sudaryti tarpinstitucinį susitarimą su Taryba dėl Tarybos biudžeto įvykdymo patvirtinimo, yra nereikalinga;

                  8.

                  ragina Audito Rūmus atlikti išsamų Taryboje taikomų stebėsenos ir kontrolės sistemų vertinimą, kuris būtų panašus į vertinimus, atliktus Teisingumo Teisme, Europos ombudsmeno biure ir Europos duomenų apsaugos priežiūros pareigūno biure rengiant Audito Rūmų 2009 finansinių metų ataskaitą;

         Sprendimo dėl biudžeto įvykdymo patvirtinimo atidėjimo priežastys

                  9.

                  nurodo šias atidėjimo priežastis:

                              a)

                              Taryba nepriėmė jokio kvietimo oficialiai ir formaliai susitikti su Parlamento komitetu, atsakingu už biudžeto įvykdymo patvirtinimo procedūrą, arba jo pranešėju ir apsvarstyti klausimus, susijusius su Tarybos 2009 finansinių metų biudžeto įvykdymu;

                              b)

                              Taryba atsisakė raštu pateikti atsakymą, kuriame Parlamentui būtų suteikiama informacija ir pateikiami dokumentai, kurių Tarybos buvo prašoma 2010 m. gruodžio 14 d. laiško priede, kurį pasirašė pranešėjas;

                              c)

                              Parlamentas iš Tarybos negavo svarbių dokumentų, pvz., išsamaus biudžeto lėšų perkėlimų sąrašo;

         Tolesni veiksmai, kurių derėtų imtis Tarybai

                  10.

                  ragina Tarybos Generalinį sekretorių vėliausiai iki 2011 m. birželio 15 d. Parlamento komitetui, atsakingam už biudžeto įvykdymo patvirtinimo procedūrą, pateikti išsamų atsakymą raštu į šiuos klausimus:

                              a)

                              aptariant klausimą dėl Tarybos diskusijų biudžeto įvykdymo patvirtinimo tema su Parlamento komitetu, atsakingu už biudžeto įvykdymo patvirtinimo procedūrą, reikia nurodyti, kad Taryba ne nuolat dalyvavo šiuose susitikimuose, tačiau manoma, jog Tarybos dalyvavimas itin svarbus, nes ji turi atsakyti į komiteto narių klausimus, susijusius su Tarybos biudžeto įvykdymo patvirtinimu. Ar Taryba sutinka dalyvauti būsimose diskusijose dėl Tarybos biudžeto įvykdymo patvirtinimo Parlamento komitete, atsakingame už biudžeto įvykdymo patvirtinimo procedūrą?

                              b)

                              Kodėl Taryba kiekvienais metais keičia vidaus audito pristatymą (formą)? Kodėl kiekvienais metais vidaus auditas toks trumpas, bendro pobūdžio ir neaiškus? Ar Taryba galėtų biudžeto įvykdymo institucijai pateikti 2010 (ir vėlesnių) metų vidaus audito rezultatus kita kalba (ar kitomis kalbomis) nei prancūzų?

                              c)

                              Ar buvo atliktas išorės auditas? Jei taip, ar gali Parlamento komitetas, atsakingas už biudžeto įvykdymo patvirtinimo procedūrą, susipažinti su jo rezultatais? Jei išorės auditas nebuvo atliktas, kodėl Taryba priėmė tokį sprendimą?

                              d)

                              Iki šiol Tarybos veikla buvo finansuojama bendrai su Komisija; įsigaliojus Lisabonos sutarčiai, bendras finansavimas padidėjo. Kokios audito ir kontrolės sistemos taikomos siekiant užtikrinti visišką skaidrumą? Turint mintyje tai, kad pagal Lisabonos sutartį padidėjo bendras finansavimas su Komisija, kaip Taryba supranta teiginį „atsakyti į atitinkamas užklausas“?

                              e)

                              Audito Rūmai savo 2009 m. metinėje ataskaitoje teigia, kad dviejų iš šešių tikrintų viešųjų pirkimų procedūrų atveju Taryba nesilaikė Finansiniame reglamente nustatytų taisyklių dėl procedūros rezultato pranešimuose apie pirkimo sutarties sudarymą skelbimo. Ar Taryba patikrino daugiau panašių viešųjų pirkimų procedūrų pavyzdžių? Ar racionalizavo vidinę procedūrą siekdama ateityje išvengti panašių atvejų?

                              f)

                              Europos Sąjungos specialiųjų įgaliotinių (ESSĮ) darbuotojai: Prašome nurodyti ESSĮ darbuotojus Taryboje 2009 m. (visus darbuotojus, personalo planą ir kitus) – etatų skaičių, kategorijas. Kokiu būdu ir kada ESSĮ darbuotojų etatai bus paskirstomi Taryboje ir Europos išorės veiksmų tarnyboje (EIVT)? Koks kelionių biudžetas buvo skirtas kiekvienam ESSĮ? Kiek ESSĮ etatų 2011 m. sausio 1 d. buvo perkelta į EIVT? Kiek jų liks dirbti Taryboje ir kodėl?

                              g)

                              Finansinės veiklos ataskaitos (11327/10, FIN 278) 2.2 punkte Taryba atkreipia dėmesį į biudžeto klausimus, susijusius su Lisabonos sutartimi. Ar Taryba išsprendė problemas, susijusias su J. Solanos išlaidomis? Kokia išlaidų dalis tenka Tarybos, o kokia – Komisijos biudžetui?

                              h)

                              Kokio dydžio veiklos, administracines, personalo ir kt. išlaidas 2009 m. numatė Taryba Komisijos pirmininko pavaduotojos-Sąjungos vyriausiosios įgaliotinės užsienio reikalams ir saugumo politikai reikmėms?

                              i)

                              Komisijos pirmininko pavaduotoja – vyriausioji įgaliotinė pradėjo eiti pareigas 2009 m. gruodžio 1 d. Kaip Taryba ir Komisija paskirstė išlaidas (personalui, kelionėms ir pan.)? Kaip Taryba sudarė Komisijos pirmininko pavaduotojos – vyriausiosios įgaliotinės biudžetą 2010 m.? Kurios biudžeto eilutės ir kokios sumos buvo rezervuotos jos veiklai?

                              j)

                              Kaip biuro patalpos, kurios buvo atlaisvintos perkėlus personalą į EIVT, pakeis Tarybos planus dėl pastatų? Ar buvo imtasi veiksmų panaudoti šias biuro patalpas? Kokios numatomos persikraustymo išlaidos? Kada buvo paskelbti (jei buvo) perkraustymo konkursai?

                              k)

                              Kokios buvo administracinės ir veiklos išlaidos, susijusios su bendros užsienio ir saugumo politikos (BUSP) ir bendros saugumo ir gynybos politikos (BSGP) užduotimis, kurios buvo bent iš dalies finansuotos iš Sąjungos biudžeto 2009 m.? Kokia buvo bendra BUSP išlaidų suma 2009 m.? Ar Taryba galėtų nurodyti bent pagrindines 2009 m. vykdytas misijas ir jų išlaidas?

                              l)

                              Kokios buvo Tarybos darbo grupių, dalyvavusių Briuselyje ir kitose vietose vykusiuose posėdžiuose BUSP ir BSGP klausimu, išlaidos? Kur vyko šie posėdžiai?

                              m)

                              Kokios buvo administracinės išlaidos, susijusios su Europos saugumo ir gynybos politikos (ESGP) ir BUSP karinių operacijų vykdymu? Kokia bendros dėl karinių operacijų patirtų išlaidų sumos dalis buvo padengta iš Sąjungos biudžeto?

                              n)

                              Kokios buvo administracinės išlaidos, skirtos „ATHENA“ priemonės veiklai, kiek etatų buvo skirta šiai priemonei? Ar kurie nors iš minėtųjų etatų bus perkelti į EIVT? Kam bus atskaitingi šie pareigūnai?

                              o)

                              Tarybos personalo plane nurodyta užimamų pareigybių procentinė dalis yra maža (2009 m. 91 %, 2008 m. 90 %). Ar dėl šios nuolat mažos procentinės dalies daromas poveikis Tarybos Generalinio sekretoriato (TGS) veiklai? Ar turėdamas šią užimamų pareigybių procentinę dalį TGS gali vykdyti savo veiklą? Ar žemesnė užimamų pareigybių procentinė dalis būdinga tam tikroms tarnyboms? Kokios šio nuolatinio neatitikimo priežastys?

                              p)

                              Koks bendras politikos koordinavimo ir administracinės pagalbos užduotims atlikti skirtas etatų skaičius (kaip apibrėžta Komisijos metinėse ataskaitose apie darbuotojų vertinimą)? Kokią bendro etatų skaičiaus procentinę dalį sudaro šios pareigybės?

                              q)

                              Siekdama 2009 m. administracinių tikslų Taryba į savo darbo procedūras įtraukė nuotolinį darbą. Kaip Taryba įvertina šios darbo procedūros veiksmingumą? Be to, Tarybos prašoma pranešti apie tolesnes priemones, kurių buvo imtasi šioje srityje, ypač apie priemones, kurias taikant gerinama finansinio valdymo kokybė, taip pat jų poveikį;

                              r)

                              Siekdama patenkinti Airių kalbos skyriaus personalo poreikį, Taryba įsteigė 15 naujų etatų (AD 8 ir AST 7). Kiek darbuotojų dirba kituose kalbų skyriuose (etatų skaičius pagal kalbą)? Ar jau įdarbinta darbuotojų iš šalių kandidačių? Jei taip – kiek etatų tam skirta (atskirai pagal šalį ir kalbą)?

                              s)

                              2007 m. gruodžio 14 d. buvo sukurta Svarstymų grupė, o 2008 m. spalio 15–16 d. paskirti jos nariai. Dėl kokių priežasčių būtinas finansavimas negalėjo būti numatytas ir įtrauktas į 2009 m. biudžetą? Ar į 2009 m. biudžetą iš rezervo nenumatytoms išlaidoms padarytas perkėlimas, skirtas finansuoti 2007 m. sukurtai struktūrai, biudžeto požiūriu buvo visiškai neutralus? Taryba paskyrė 1 060 000 EUR Svarstymų grupei. Kiek etatų galima numatyti šiai grupei?

                              t)

                              Su delegacijų kelionėmis susijusios išlaidos vis dar kelia problemų (žr. Tarybos 2010 m. birželio 15 d. dokumentą SGS10 8254, II įtrauka, 4 p.). Kodėl šios išlaidos įtrauktos į tiek daug biudžeto eilučių?

                              u)

                              Kodėl vidaus auditas ir toliau naudoja formuluotę „les frais de voyage des délégués et les frais d’interprétation“ (pranc.) (delegatų kelionių išlaidos ir vertimo žodžiu išlaidos), nors pastarosiose dviejose Parlamento rezoliucijose dėl Tarybos biudžeto įvykdymo tai buvo griežtai kritikuojama?

                              v)

                              Taryba vėl naudojo mažiau lėšų vertimo žodžiu paslaugoms, kad galėtų skirti papildomai lėšų delegacijų kelionių išlaidoms padengti. Dėl to faktiniai 2009 m. įsipareigojimai kelionių išlaidoms sudarė daug mažesnę sumą negu pradiniame biudžete ir mažiau negu pusę sumos, kuri susidarė po perkėlimo (36 100 000 EUR pradiniame biudžete ir 48 100 000 EUR perkėlus lėšas, palyginti su įsipareigotais 22 700 000 EUR). Dėl kokių priežasčių atliktas šis 12 000 000 EUR perkėlimas (žr. finansinės veiklos ataskaita 11327/10, FIN 278, 3.3.2 punkto VI įtrauka)? Kodėl Taryba 12 puslapyje įvertino, kad iš vertimui žodžiu skirtų lėšų bus galima perkelti delegatų kelionių išlaidoms 12 000 000 EUR, o 13 puslapyje pateikė skaičių 10 558 362 EUR? Kokioms išlaidoms padengti buvo skirta likusi suma, perkelta iš vertimui žodžiu skirtų lėšų (bendra perkelta suma sudaro 17 798 362 EUR)? Be to, Tarybos prašoma paaiškinti, kodėl daug išieškojimo pavedimų sudaryta prieš 2009 m. ir perkelta į 2009 m. (12 300 000 EUR), taip pat prašo pateikti informaciją apie išieškojimus pagal deklaracijas, susijusias su 2007 m. (6 300 000 EUR);

                              w)

                              2009 m. Taryba, kaip ir 2008 m., iš naujo skyrė didelę lėšų sumą savo pastatų biudžetui, visų pirma numatydama daugiau negu dvigubai didesnę sumą, palyginti su pradiniais asignavimais, Résidence Palace pastato įsigijimui (be 2009 m. biudžete numatytų 15 000 000 EUR, vėl skirta 17 800 000 EUR). Dėl kokių priežasčių tai buvo padaryta? Ar Tarybos Generalinis sekretoriatas gali konkrečiai nurodyti, kiek dėl to sutaupyta lėšų? Kokia buvo pradinė numatoma Résidence Palace pastato kaina? Ar Taryba mano, kad pradžioje planuota suma bus tiksli, o galbūt bus patirta daugiau išlaidų nei numatyta? Kokie numatyti veiksmai pastatui finansuoti?

                              x)

                              Tarybos biudžeto įvykdymas – perkelti asignavimai: Ar Taryba galėtų apytikriai nurodyti 2009 m. išlaidų, kurių sąskaitos nepateiktos iki 2010 m. birželio mėn., dydį ir šių išlaidų pobūdį?

                              y)

                              2009 m. padidėjo asignuotųjų pajamų asignavimų perkėlimas į 2010 m.; jis siekė 31 800 000 EUR. Tai sudaro apie 70 % 2009 m. asignuotųjų pajamų. Dėl kokių priežasčių perkelta tokia didelė asignavimų dalis? Kaip bus (buvo) tvarkomos šios pajamos 2010 m.?

                              z)

                              Ką reiškia „25 000 000 EUR techninis atidėjinys, kad Europos Vadovų Tarybos institucija galėtų pradėti veikti 2010 m.“? (žr. finansinės veiklos ataskaita 11327/10, FIN 278, 3.1 punkto IV įtrauka)

                              aa)

                              Koks Tarybos biudžeto, kuriame pateikiamos konkrečios biudžeto eilutės, konfidencialumo lygis?

                              ab)

                              Ar Taryba gali nurodyti konkrečias priemones, kurių buvo imtasi siekiant pagerinti Tarybos finansinio valdymo kokybę, ypač atsižvelgiant į 2009 m. lapkričio 25 d. Parlamento rezoliucijos (14), pridėtos prie Parlamento sprendimo dėl 2007 m. biudžeto įvykdymo patvirtinimo, 5 dalyje išdėstytus klausimus?

         Parlamentui pateiktini dokumentai

                  11.

                  ragina Tarybos Generalinį sekretorių vėliausiai iki 2011 m. birželio 15 d. Parlamento komitetui, atsakingam už biudžeto įvykdymo patvirtinimo procedūrą, pateikti:

                              a)

                              visą biudžeto lėšų perkėlimų, susijusių su Tarybos 2009 m. biudžetu, sąrašą;

                              b)

                              rašytinę Tarybos misijų, kurias vykdė ESSĮ, išlaidų ataskaitą;

                              c)

                              valstybių narių 2007 m. deklaraciją (žr. finansinės veiklos ataskaitą 11327/10, FIN 278, 3.2.2 punkto II įtrauką); taip pat

                              d)

                              Svarstymų grupės ataskaitą, kad būtų galima išsiaiškinti, kodėl tokia ataskaita kainuoja 1 060 000 EUR (žr. finansinės veiklos ataskaitą 11327/10, FIN 278, 2.2 punktą).

         (1)  OL L 69, 2009 3 13.

         (2)  OL C 308, 2010 11 12, p. 1.

         (3)  OL C 303, 2010 11 9, p. 1.

         (4)  OL C 308, 2010 11 12, p. 129.

         (5)  OL L 248, 2002 9 16, p. 1.

         (6)  2002 m. liepos 22 d. sprendimas, susijęs su Tarybos darbo tvarkos taisyklėmis (OL L 230, 2002 8 28, p. 7).

         (7)  OL C 139, 2006 6 14, p. 1.

         (8)  Europos skaidrumo iniciatyva.

         (9)  OL L 63, 2004 2 28, p. 68.

         (10)  OL L 261, 2004 8 6, p. 125.

         (11)  OL L 57, 2000 3 2, p. 1.

         (12)  OL L 27, 2001 1 30, p. 7.

         (13)  OL L 252, 2010 9 25, p. 24.

         (14)  OL L 19, 2010 1 23, p. 9.


title: 2011/351/ES: 2011 m. kovo 7 d. Tarybos sprendimas dėl Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos bendrijos ir Šveicarijos Konfederacijos susitarimo dėl kriterijų ir mechanizmų, kuriais remiantis būtų nustatyta valstybė, atsakinga už valstybėje narėje ar Šveicarijoje pateikto prašymo dėl prieglobsčio nagrinėjimą, sudarymo#Europos bendrijos, Šveicarijos Konfederacijos ir Lichtenšteino Kunigaikštystės protokolas dėl Lichtenšteino Kunigaikštystės prisijungimo prie Europos bendrijos ir Šveicarijos Konfederacijos susitarimo dėl kriterijų ir mechanizmų, padedančių nustatyti valstybę, atsakingą už valstybėje narėje ar Šveicarijoje pateikto prieglobsčio prašymo nagrinėjimą

text:
18.6.2011

               LT

               Europos Sąjungos oficialusis leidinys

               L 160/37

         TARYBOS SPRENDIMAS
   2011 m. kovo 7 d.
   dėl Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos bendrijos ir Šveicarijos Konfederacijos susitarimo dėl kriterijų ir mechanizmų, kuriais remiantis būtų nustatyta valstybė, atsakinga už valstybėje narėje ar Šveicarijoje pateikto prašymo dėl prieglobsčio nagrinėjimą, sudarymo
   (2011/351/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 78 straipsnio 2 dalies e punktą kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2006 m. vasario 27 d. Komisijai suteikus įgaliojimus, buvo baigtos derybos su Šveicarijos Konfederacija ir Lichtenšteino Kunigaikštyste dėl Protokolo dėl Lichtenšteino Kunigaikštystės prisijungimo prie Europos bendrijos ir Šveicarijos Konfederacijos susitarimo dėl kriterijų ir mechanizmų, kuriais remiantis būtų nustatyta valstybė, atsakinga už valstybėje narėje ar Šveicarijoje pateikto prašymo dėl prieglobsčio nagrinėjimą (toliau – protokolas).

               (2)

               Vadovaujantis 2008 m. vasario 28 d. Tarybos sprendimu ir su sąlyga, kad jis bus sudarytas vėliau, protokolas Europos bendrijos vardu buvo pasirašytas 2008 m. vasario 28 d.

               (3)

               2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė Europos bendrijos teises bei pareigas.

               (4)

               Protokolas turėtų būti patvirtintas.

               (5)

               Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo dėl Jungtinės Karalystės ir Airijos pozicijos dėl laisvės, saugumo ir teisingumo erdvės 3 straipsnį šios valstybės narės dalyvauja priimant ir taikant šį sprendimą.

               (6)

               Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Europos bendrijos, Šveicarijos Konfederacijos ir Lichtenšteino Kunigaikštystės protokolas dėl Lichtenšteino Kunigaikštystės prisijungimo prie Europos bendrijos ir Šveicarijos Konfederacijos susitarimo dėl kriterijų ir mechanizmų, kuriais remiantis būtų nustatyta valstybė, atsakinga už valstybėje narėje ar Šveicarijoje pateikto prašymo dėl prieglobsčio nagrinėjimą, ir prie jo pridėtos deklaracijos patvirtinami Europos Sąjungos vardu.
   Protokolo, jo baigiamojo akto ir susijusių deklaracijų tekstai pridedami prie šio sprendimo.
   2 straipsnis
   Tarybos pirmininkas įgaliojamas paskirti asmenį, įgaliotą Sąjungos vardu deponuoti protokolo 8 straipsnio 1 dalyje numatytą patvirtinimo dokumentą, kuriuo išreiškiamas Sąjungos įsipareigojimas laikytis protokolo, ir pateikti šį pranešimą:

      „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė Europos bendrijos teises bei pareigas, bei nuo minėtos datos naudojasi visomis Europos bendrijos teisėmis ir prisiima visas Europos bendrijos pareigas. Todėl protokole ir susitarime pateiktos nuorodos į „Europos bendriją“ atitinkamais atvejais turi būti suprantamos kaip nuorodos į „Europos Sąjungą“.“

   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2011 m. kovo 7 d.

            Tarybos vardu

            Pirmininkas

         CZOMBA S.

      Europos bendrijos, Šveicarijos Konfederacijos ir Lichtenšteino Kunigaikštystės
      PROTOKOLAS
      dėl Lichtenšteino Kunigaikštystės prisijungimo prie Europos bendrijos ir Šveicarijos Konfederacijos susitarimo dėl kriterijų ir mechanizmų, padedančių nustatyti valstybę, atsakingą už valstybėje narėje ar Šveicarijoje pateikto prieglobsčio prašymo nagrinėjimą
      EUROPOS BENDRIJA
      ir
      ŠVEICARIJOS KONFEDERACIJA,
      ir
      LICHTENŠTEINO KUNIGAIKŠTYSTĖ,
      toliau – Susitariančiosios Šalys,
      ATSIŽVELGDAMOS į 2004 m. spalio 26 d. pasirašytą Europos bendrijos ir Šveicarijos Konfederacijos susitarimą dėl kriterijų ir mechanizmų, padedančių nustatyti valstybę, atsakingą už valstybėje narėje ar Šveicarijoje pateikto prieglobsčio prašymo nagrinėjimą (1) (toliau – Europos bendrijos ir Šveicarijos susitarimas),
      PRIMINDAMOS, kad jo 15 straipsnyje numatyta galimybė Lichtenšteino Kunigaikštystei prisijungti prie Europos bendrijos ir Šveicarijos susitarimo sudarant protokolą,
      ATSIŽVELGDAMOS į geografinę Lichtenšteino Kunigaikštystės padėtį,
      ATSIŽVELGDAMOS į Lichtenšteino Kunigaikštystės pageidavimą būti asocijuotai su Bendrijos teisės aktais, apimančiais Dublino konvencijos ir Eurodac reglamentus (toliau – Dublino/Eurodac acquis),
      KADANGI Europos bendrija, remdamasi Dublino konvencija, 2001 m. sausio 19 d. su Islandijos Respublika ir Norvegijos Karalyste sudarė Susitarimą dėl valstybės, atsakingos už prieglobsčio prašymo, pateikto valstybėje narėje arba Islandijoje ar Norvegijoje, nagrinėjimą, nustatymo kriterijų ir mechanizmų (2),
      KADANGI yra pageidautina, kad Lichtenšteino Kunigaikštystė tokiomis pačiomis teisėmis kaip ir Islandija, Norvegija bei Šveicarija būtų asocijuota įgyvendinant, taikant ir plėtojant Dublino/Eurodac
         acquis,
      KADANGI tarp Europos bendrijos, Šveicarijos Konfederacijos ir Lichtenšteino Kunigaikštystės turėtų būti sudarytas protokolas, kuriame būtų numatytos Lichtenšteino teisės ir įsipareigojimai, panašūs kaip ir Europos bendrijos sudarytuose susitarimuose su Islandija, Norvegija bei Šveicarija,
      KADANGI Europos bendrijos steigimo sutarties IV antraštinės dalies ir aktų, priimtų remiantis šia antraštine dalimi, nuostatos netaikomos Danijos Karalystei, kaip numatyta prie Europos Sąjungos sutarties ir Europos bendrijos steigimo sutarties pridėtame protokole dėl Danijos pozicijos, tačiau turėtų būti sudaryta galimybė Šveicarijos Konfederacijai bei Lichtenšteino kunigaikštystei ir Danijai palaikant tarpusavio santykius taikyti esmines Europos bendrijos ir Šveicarijos susitarimo nuostatas, kaip numatyta jo 11 straipsnio 1 dalyje,
      KADANGI yra būtina užtikrinti, kad valstybės, su kuriomis Europos bendrija įkūrė asociaciją Dublino/Eurodac acquis įgyvendinti, taikyti ir plėtoti, taikytų minėtą acquis palaikydamos tarpusavio santykius,
      KADANGI siekiant užtikrinti gerą Dublino/Eurodac acquis funkcionavimą reikia tuo pačiu metu taikyti šį protokolą ir įvairių šalių, asocijuotų su ar dalyvaujančių įgyvendinant ir plėtojant Dublino/Eurodac acquis, susitarimus, kurie reglamentuoja jų tarpusavio santykius,
      KADANGI 1995 m. spalio 24 d. Europos Parlamento ir Tarybos direktyvą 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (3) Lichtenšteino Kunigaikštystė turi taikyti taip pat kaip ją taiko Europos Sąjungos valstybės narės tvarkydamos duomenis šiame protokole numatytais tikslais,
      ATSIŽVELGDAMOS į Protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acqui
          (4),
      ATSIŽVELGDAMOS į ryšį tarp Bendrijos acquis dėl valstybės, atsakingos už vienoje iš valstybių narių pateikto prieglobsčio prašymo nagrinėjimą, nustatymo kriterijų ir mechanizmų ir dėl Eurodac įdiegimo bei Šengeno acquis,
      KADANGI nepažeidžiant šio ryšio reikia tuo pačiu metu taikyti Šengeno acquis ir Bendrijos acquis dėl valstybės, atsakingos už vienoje iš valstybių narių pateikto prieglobsčio prašymo nagrinėjimą, nustatymo kriterijų ir mechanizmų bei dėl Eurodac įdiegimo,
      SUSITARĖ:
      1 straipsnis
      1.   Pagal Europos bendrijos ir Šveicarijos Konfederacijos susitarimo dėl kriterijų ir mechanizmų, padedančių nustatyti valstybę, atsakingą už valstybėje narėje ar Šveicarijoje pateikto prieglobsčio prašymo nagrinėjimą (toliau – Europos bendrijos ir Šveicarijos susitarimas) 15 straipsnį Lichtenšteino Kunigaikštystė (toliau – Lichtenšteinas) prisijungia prie minėto susitarimo šiame protokole apibrėžtomis sąlygomis.
      2.   Šiuo protokolu, laikantis jame nustatytų taisyklių ir procedūrų, sukuriamos abipusės Susitariančiųjų Šalių teisės ir įsipareigojimai.
      2 straipsnis
      1.   Šias:

                  —

                  Dublino reglamento (5),

                  —

                     Eurodac reglamento (6),

                  —

                     Eurodac įgyvendinančio reglamento (7) ir

                  —

                  Dublino konvenciją įgyvendinančio reglamento (8)

            nuostatas Lichtenšteinas įgyvendina ir taiko bendradarbiaudamas su Europos Sąjungos valstybėmis narėmis ir su Šveicarija.
      2.   Nepažeidžiant 5 straipsnio Lichtenšteinas taip pat priima, įgyvendina ir taiko Europos bendrijos priimtus aktus ir priemones, kurie iš dalies pakeičia ar papildo 1 dalyje nurodytas nuostatas bei sprendimus, priimtus laikantis tose nuostatose numatytų procedūrų.
      3.   Taikant 1 ir 2 dalis, 1 dalyje nurodytose nuostatose esančios nuorodos į „valstybes nares“ laikomos nuorodomis ir į Lichtenšteiną.
      3 straipsnis
      Europos bendrijos ir Šveicarijos susitarimo 2 straipsnyje, 3 straipsnio 1–4 dalyse, 5–7 straipsniuose, 8 straipsnio 1 dalies antrojoje pastraipoje ir 8 straipsnio 2 dalyje bei 9–11 straipsniuose išdėstytos teisės ir įsipareigojimai mutatis mutandis taikomi Lichtenšteinui.
      4 straipsnis
      Lichtenšteino Vyriausybės atstovas tampa mišraus komiteto, įsteigto Europos bendrijos ir Šveicarijos susitarimo 3 straipsniu, nariu.
      Mišriam komitetui pirmininkauja Europos Bendrijų Komisijos (toliau – Komisijos) atstovas ir Lichtenšteino arba Šveicarijos vyriausybės atstovas atitinkamai pasikeisdami kas šešis mėnesius.
      5 straipsnis
      1.   Vadovaujantis 2 dalimi, kai Europos Sąjungos Taryba (toliau – Taryba) priima aktus ar priemones, iš dalies keičiančius ar papildančius 2 straipsnyje nurodytas nuostatas, ir kai aktai ar priemonės yra priimami pagal tose nuostatose numatytas procedūras, šiuos aktus ar priemones valstybės narės ir Lichtenšteinas pradeda taikyti vienu metu, nebent aktuose ar priemonėse nurodyta kitaip.
      2.   Komisija nedelsdama praneša Lichtenšteinui apie šio straipsnio 1 dalyje nurodytų aktų ar priemonių priėmimą. Lichtenšteinas nusprendžia dėl jų turinio priimtinumo ir perkėlimo į savo vidaus teisę. Apie tokį sprendimą per trisdešimt dienų nuo atitinkamų aktų ar priemonių priėmimo pranešama Komisijai.
      3.   Jei minėtų aktų ar priemonių turinys gali tapti privalomu Lichtenšteinui tik įvykdžius konstitucinius reikalavimus, Lichtenšteinas pranešime apie tai informuoja Komisiją. Lichtenšteinas nedelsdamas raštu praneša Tarybai ir Komisijai apie visų konstitucinių reikalavimų įvykdymą. Jei nereikia rengti referendumo, pranešimas nusiunčiamas ne vėliau kaip praėjus trisdešimt dienų po nustatytos galutinės referendumo surengimo datos. Jei reikia rengti referendumą, Lichtenšteinas pranešimą nusiunčia ne vėliau kaip per aštuoniolika mėnesių nuo Komisijos pranešimo dienos. Nuo tada, kai nustatoma akto ar priemonės įsigaliojimo data Lichtenšteine, ir iki tol, kol jis praneša apie konstitucinių reikalavimų įgyvendinimą, Lichtenšteinas, kai įmanoma, laikinai taiko atitinkamos priemonės ar akto nuostatas.
      4.   Jei Lichtenšteinas negali laikinai taikyti atitinkamos priemonės ar akto nuostatų ir jei dėl to sutrinka bendradarbiavimas pagal Dublino/Eurodac reglamentus, situaciją nagrinėja mišrus komitetas. Europos bendrija Lichtenšteino atžvilgiu gali imtis atitinkamų proporcingų priemonių geram bendradarbiavimui pagal Dublino/Eurodac reglamentus užtikrinti.
      5.   Lichtenšteinui priėmus šio straipsnio 1 dalyje nurodytų aktų ir priemonių nuostatas, nustatomos Lichtenšteino, Šveicarijos ir Europos Sąjungos valstybių narių teisės ir įsipareigojimai.
      6.   Šio protokolo taikymas sustabdomas, jei:

                  a)

                  Lichtenšteinas praneša apie savo sprendimą nepriimti akto ar priemonės, kurie yra nurodyti šio straipsnio 1 dalyje ir kuriems buvo taikoma šiame protokole nustatyta tvarka, turinio; arba

                  b)

                  jei Lichtenšteinas per trisdešimt dienų, kaip nurodyta šio straipsnio 2 dalyje, nenusiunčia pranešimo; arba

                  c)

                  Lichtenšteinas nenusiunčia pranešimo ne vėliau kaip per trisdešimt dienų po nustatytos galutinės referendumo surengimo datos, ar, jei rengiamas referendumas, nenusiunčia pranešimo per aštuoniolika mėnesių, kaip nustatyta šio straipsnio 3 dalyje, arba, kaip nustatyta toje pačioje dalyje, įsigaliojus atitinkamam aktui ar priemonei jos laikinai netaiko.

            7.   Mišrus komitetas nagrinėja klausimą, dėl kurio buvo sustabdytas protokolo taikymas, ir per devyniasdešimt dienų stengiasi pašalinti kliūtis, neleidžiančias priimti ar ratifikuoti protokolo. Išanalizavęs visas kitas galimybes geram šio protokolo funkcionavimui užtikrinti, įskaitant galimybę patvirtinti, kad Susitariančiųjų Šalių įstatyminės nuostatos yra lygiavertės, jis, vieningai priimdamas sprendimą, gali nuspręsti vėl taikyti šį protokolą. Protokolas laikomas nutrauktu, jei praėjus devyniasdešimt dienų jo taikymas ir toliau lieka sustabdytas.
      6 straipsnis
      Lichtenšteinas į Europos Bendrijų bendrąjį biudžetą įneša administracinėms ir veiklos išlaidoms, susijusioms su Eurodac centrinio padalinio įsikūrimu ir funkcionavimu, padengti skirtą įnašą, kurį sudaro 0,071 % nuo pradinės 11 675 000 EUR sumos, ir nuo 2004 biudžetinių metų moka metinį įnašą, kurį sudaro 0,071 % nuo atitinkamų biudžetinių asignavimų minimiems finansiniams metams.
      7 straipsnis
      Šis protokolas nedaro jokios įtakos Lichtenšteino ir Šveicarijos susitarimams, jei jie suderinami su šiuo protokolu. Jei tokie susitarimai nėra suderinami su šiuo protokolu, taikomas šis protokolas.
      8 straipsnis
      1.   Šį protokolą Susitariančiosios Šalys ratifikuoja ar patvirtina. Ratifikavimo ar patvirtinimo dokumentai deponuojami Tarybos generaliniam sekretoriui, kuris tampa jų depozitoriumi.
      2.   Šis protokolas įsigalioja pirmą kito mėnesio dieną po to, kai depozitorius Susitariančiosioms Šalims praneša apie paskutinio ratifikavimo ar patvirtinimo dokumento deponavimą.
      3.   Šio protokolo 1 ir 4 straipsniai bei 5 straipsnio 2 dalies pirmasis sakinys, taip pat teisės ir įsipareigojimai, išdėstyti Europos bendrijos ir Šveicarijos susitarimo 2 straipsnyje ir 3 straipsnio 1–4 dalyse, laikinai taikomi Lichtenšteinui nuo šio protokolo pasirašymo dienos.
      9 straipsnis
      Po šio protokolo pasirašymo, bet dar prieš jam įsialiojant priimtiems aktams ar priemonėms taikomas 5 straipsnio 2 dalies paskutiniajame sakinyje nurodytas trisdešimt dienų laikotarpis, pradedamas skaičiuoti nuo šio protokolo įsigaliojimo dienos.
      10 straipsnis
      1.   Šis protokolas taikomas tik jei įgyvendinami ir Europos bendrijos ir Šveicarijos susitarimo 11 straipsnyje nurodyti susitarimai, kuriuos Lichtenšteinas turi sudaryti.
      2.   Be to, šis protokolas taikomas tik tuo atveju, jei taip pat yra įgyvendinamas Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolas dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis.
      11 straipsnis
      1.   Bet kuri Susitariančioji Šalis gali denonsuoti šį protokolą. Depozitoriui pranešama apie denonsavimą, kuris įsigalioja praėjus šešiems mėnesiams nuo pranešimo nusiuntimo.
      2.   Jei Šveicarija denonsuoja šį protokolą arba Europos bendrijos ir Šveicarijos susitarimą, arba jei Europos bendrijos ir Šveicarijos susitarimas yra nutraukiamas Šveicarijos atžvilgiu, Europos bendrijos ir Šveicarijos susitarimas bei šis protokolas toliau galioja Europos bendrijos ir Lichtenšteino santykiams.
      3.   Šis protokolas laikomas nutrauktu, jei Lichtenšteinas nutraukia vieną iš Europos bendrijos ir Šveicarijos susitarimo 11 straipsnyje nurodytų susitarimų, kuriuos jis sudarė, arba nutraukia 10 straipsnio 2 dalyje nurodytą protokolą.
      12 straipsnis
      Šis protokolas sudarytas trimis egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis ir visi tekstai yra autentiški.

         TAI PATVIRTINDAMI, tinkamai įgalioti atstovai pasirašė šį protokolą.
         Съставено в Брюксел на двадесет и осми февруари две хиляди и осма година.
         Hecho en Bruselas, el veintiocho de febrero de dos mil ocho.
         V Bruselu dne dvacátého osmého února dva tisíce osm.
         Udfærdiget i Bruxelles den otteogtyvende februar to tusind og otte.
         Geschehen zu Brüssel am achtundzwanzigsten Februar zweitausendacht.
         Kahe tuhande kaheksanda aasta veebruarikuu kahekümne kaheksandal päeval Brüsselis.
         Έγινε στις Βρυξέλλες, στις είκοσι οκτώ Φεβρουαρίου δύο χιλιάδες οκτώ.
         Done at Brussels on the twenty-eighth day of February in the year two thousand and eight.
         Fait à Bruxelles, le vingt-huit février deux mille huit.
         Fatto a Bruxelles, addì ventotto febbraio duemilaotto.
         Briselē, divtūkstoš astotā gada divdesmit astotajā februārī.
         Priimta du tūkstančiai aštuntų metų vasario dvidešimt aštuntą dieną Briuselyje.
         Kelt Brüsszelben, a kétezer-nyolcadik év február huszonnyolcadik napján.
         Magħmul fi Brussell, fit-tmienja u għoxrin jum ta’ Frar tas-sena elfejn u tmienja.
         Gedaan te Brussel, de achtentwintigste februari tweeduizend acht.
         Sporządzono w Brukseli dnia dwudziestego ósmego lutego roku dwa tysiące ósmego.
         Feito em Bruxelas, em vinte e oito de Fevereiro de dois mil e oito.
         Încheiat la Bruxelles, la douăzeci și opt februarie în anul două mii opt.
         V Bruseli dňa dvadsiateho ôsmeho februára dvetisícosem.
         V Bruslju, dne osemindvajsetega februarja leta dva tisoč osem.
         Tehty Brysselissä kahdentenakymmenentenäkahdeksantena päivänä helmikuuta vuonna kaksituhattakahdeksan.
         Som skedde i Bryssel den tjugoåttonde februari tjugohundraåtta.

            За Европейската общност
            Por la Comunidad Europea
            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vārdā
            az Európai Közösség részéről
            Għall-Komunità Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Pentru Comunitatea Europeană
            Za Európske spoločenstvo
            Za Evropsko skupnost
            Euroopan yhteisön puolesta
            På Europeiska gemenskapens vägnar

            За Конфедерация Швейцария
            Por la Confederación Suiza
            Za Švýcarskou konfederaci
            For Det Schweiziske Forbund
            Für die Schweizerische Eidgenossenschaft
            Šveitsi Konföderatsiooni nimel
            Για την Ελβετική Συνομοσπονδία
            For the Swiss Confederation
            Pour la Confédération suisee
            Per la Confederazione svizzera
            Šveices Konfederācijas vārdā
            Šveicarijos Konfederacijos vardu
            A Svájci Állmszövetség részéről
            Għall-Konfederazzjoni Żvizzera
            Voor de Zwitserse Bondsstaat
            W imieniu Konfederacji Szwajcarskiej
            Pela Confederação Suiça
            Pentru Confederația Elvețiană
            Za Švajčiarsku konfederáciu
            Za Švicarsko konfederacijo
            Sveitsin valaliiton puolesta
            För Schweiziska edsförbundet

            За Княжeство Лиxтeнщaйн
            Por el Principado de Liechtenstein
            Za Lichtenštejnské knížectví
            For Fyrstendømmet Liechtenstein
            Für das Fürstentum Liechtenstein
            Liechtensteini Vürstiriigi nimel
            Για τo Πριγκιπάτo τoυ Λιχτενστάιν
            For the Principality of Liechtenstein
            Pour la Principauté de Liechtenstein
            Per il Principato del Liechtenstein
            Lihtenšteinas Firstistes vārdā
            Lichtenšteino Kunigaikštystės vardu
            A Liechtensteini Hercegség részéről
            Għall-Prinċipat ta’ Liechtenstein
            Voor het Vorstendom Liechtenstein
            W imieniu Księstwa Liechtensteinu
            Pelo Principado do Liechtenstein
            Pentru Principatul Liechtenstein
            Za Lichtenštajnské kniežatstvo
            Za Kneževino Lihtenštajn
            Liechtensteinin ruhtinaskunnan puolesta
            För Furstendömet Liechtenstein

         (1)  OL L 53, 2008 2 27, p. 52.

         (2)  OL L 93, 2001 4 3, p. 38.

         (3)  OL L 281, 1995 11 23, p. 31.

         (4)  Žr. šio Oficialiojo leidinio p. 3.

         (5)  2003 m. vasario 18 d. Tarybos reglamentas (EB) Nr. 343/2003, nustatantis valstybės narės, atsakingos už trečiosios šalies piliečio vienoje iš valstybių narių pateikto prieglobsčio prašymo nagrinėjimą, nustatymo kriterijus ir mechanizmus (OL L 50, 2003 2 25, p. 1).

         (6)  2003 m. rugsėjo 2 d. Komisijos reglamentas (EB) Nr. 1560/2003, nustatantis išsamias Tarybos reglamento (EB) Nr. 343/2003, nustatančio valstybės narės, atsakingos už trečiosios šalies piliečio vienoje iš valstybių narių pateikto prieglobsčio prašymo nagrinėjimą, nustatymo kriterijus ir mechanizmus, taikymo taisykles (OL L 222, 2003 9 5, p. 3).

         (7)  2000 m. gruodžio 11 d. Tarybos reglamentas (EB) Nr. 2725/2000 dėl „Eurodac“ sistemos sukūrimo pirštų atspaudams lyginti siekiant veiksmingiau taikyti Dublino konvenciją (OL L 316, 2000 12 15, p. 1).

         (8)  2002 m. vasario 28 d. Tarybos reglamentas (EB) Nr. 407/2002, nustatantis tam tikras taisykles įgyvendinant Reglamentą (EB) Nr. 2725/2000 dėl „Eurodac“ sistemos sukūrimo pirštų atspaudams lyginti, siekiant veiksmingiau taikyti Dublino konvenciją (OL L 62, 2002 3 5, p. 1).

      BAIGIAMASIS AKTAS
      EUROPOS BENDRIJOS
      ir
      ŠVEICARIJOS KONFEDERACIJOS,
      ir
      LICHTENŠTEINO KUNIGAIKŠTYSTĖS,
      toliau – Susitariančiosios Šalys, įgaliotieji atstovai,
      susirinkę Briuselyje 2008 metų vasario dvidešimt aštuntą dieną pasirašyti Europos bendrijos, Šveicarijos Konfederacijos ir Lichtenšteino Kunigaikštystės protokolą dėl Lichtenšteino Kunigaikštystės prisijungimo prie Europos bendrijos ir Šveicarijos Konfederacijos susitarimo dėl kriterijų ir mechanizmų, padedančių nustatyti valstybę, atsakingą už valstybėje narėje ar Šveicarijoje pateikto prieglobsčio prašymo nagrinėjimą, patvirtino protokolą.
      Susitariančiųjų Šalių įgaliotieji atstovai pažymėjo toliau pateikiamas ir prie šio Baigiamojo akto pridedamas deklaracijas:

                  —

                  Bendrą Susitariančiųjų Šalių deklaraciją dėl glaudaus dialogo,

                  —

                  Lichtenšteino deklaraciją dėl 5 straipsnio 3 dalies,

                  —

                  Bendrą deklaraciją dėl mišrių komitetų bendrų posėdžių.

            За Европейската общност
            Por la Comunidad Europea
            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vārdā
            az Európai Közösség részéről
            Għall-Komunità Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Pentru Comunitatea Europeană
            Za Európske spoločenstvo
            Za Evropsko skupnost
            Euroopan yhteisön puolesta
            På Europeiska gemenskapens vägnar

            За Конфедерация Швейцария
            Por la Confederación Suiza
            Za Švýcarskou konfederaci
            For Det Schweiziske Forbund
            Für die Schweizerische Eidgenossenschaft
            Šveitsi Konföderatsiooni nimel
            Για την Ελβετική Συνομοσπονδία
            For the Swiss Confederation
            Pour la Confédération suisee
            Per la Confederazione svizzera
            Šveices Konfederācijas vārdā
            Šveicarijos Konfederacijos vardu
            A Svájci Állmszövetség részéről
            Għall-Konfederazzjoni Żvizzera
            Voor de Zwitserse Bondsstaat
            W imieniu Konfederacji Szwajcarskiej
            Pela Confederação Suiça
            Pentru Confederația Elvețiană
            Za Švajčiarsku konfederáciu
            Za Švicarsko konfederacijo
            Sveitsin valaliiton puolesta
            För Schweiziska edsförbundet

            За Княжeство Лиxтeнщaйн
            Por el Principado de Liechtenstein
            Za Lichtenštejnské knížectví
            For Fyrstendømmet Liechtenstein
            Für das Fürstentum Liechtenstein
            Liechtensteini Vürstiriigi nimel
            Για τo Πριγκιπάτo τoυ Λιχτενστάιν
            For the Principality of Liechtenstein
            Pour la Principauté de Liechtenstein
            Per il Principato del Liechtenstein
            Lihtenšteinas Firstistes vārdā
            Lichtenšteino Kunigaikštystės vardu
            A Liechtensteini Hercegség részéről
            Għall-Prinċipat ta’ Liechtenstein
            Voor het Vorstendom Liechtenstein
            W imieniu Księstwa Liechtensteinu
            Pelo Principado do Liechtenstein
            Pentru Principatul Liechtenstein
            Za Lichtenštajnské kniežatstvo
            Za Kneževino Lihtenštajn
            Liechtensteinin ruhtinaskunnan puolesta
            För Furstendömet Liechtenstein

         BENDRA SUSITARIANČIŲJŲ ŠALIŲ DEKLARACIJA DĖL GLAUDAUS DIALOGO
         Susitariančiosios Šalys pabrėžia, kad yra svarbu palaikyti glaudų ir produktyvų visų šalių, dalyvaujančių įgyvendinant šio protokolo 2 straipsnio 1 dalyje išvardytas nuostatas, dialogą.
         Laikydamasi Europos bendrijos ir Šveicarijos susitarimo 3 straipsnio 1 dalies nuostatų Komisija, siekdama pasikeisti nuomonėmis su Šveicarija, kvies valstybių narių ekspertus dalyvauti mišraus komiteto posėdžiuose siekiant išklausyti ekspertų iš Lichtenšteino visais Europos bendrijos ir Šveicarijos susitarime minimais klausimais.
         Susitariančiosios Šalys pažymi, kad valstybės narės yra pasirengusios priimti šį kvietimą ir keistis nuomonėmis su Lichtenšteinu visais Europos bendrijos ir Šveicarijos susitarime minimais klausimais.

         LICHTENŠTEINO DEKLARACIJA DĖL 5 STRAIPSNIO 3 DALIES
         (Terminai naujoms Dublino/Eurodac acquis plėtojančioms nuostatoms priimti)
         Maksimalus aštuoniolika mėnesių laikotarpis, nustatytas 5 straipsnio 3 dalyje, taikomas tiek akto ar priemonės patvirtinimui, tiek ir įgyvendinimui. Šį laikotarpį sudaro tokie etapai:

                     —

                     parengiamasis etapas,

                     —

                     parlamentinė procedūra,

                     —

                     referendumui surengti skirtas trisdešimt dienų laikotarpis,

                     —

                     tam tikrais atvejais referendumas (organizavimas ir balsavimas),

                     —

                     valdančiojo princo ratifikavimas.

               Lichtenšteino Vyriausybė nedelsdama praneša Tarybai ir Komisijai apie kiekvieno iš minėtų etapų įvykdymą.
         Lichtenšteino Vyriausybė įsipareigoja panaudoti visas turimas priemones, kad visi iš pirmiau minėtų etapų būtų vykdomi kaip įmanoma greičiau.

         BENDRA DEKLARACIJA DĖL MIŠRIŲ KOMITETŲ BENDRŲ POSĖDŽIŲ
         Europos Komisijos delegacija,
         Islandijos Respublikos ir Norvegijos Karalystės vyriausybių delegacijos,
         Šveicarijos Konfederacijos Vyriausybės delegacija,
         Lichtenšteino Kunigaikštystės Vyriausybės delegacija
         pažymi, kad, sudarius šio susitarimo protokolą, Lichtenšteinas prisijungia prie mišraus komiteto, įsteigto Europos bendrijos ir Šveicarijos Konfederacijos susitarimu dėl kriterijų ir mechanizmų, padedančių nustatyti valstybę, atsakingą už valstybėje narėje ar Šveicarijoje pateikto prieglobsčio prašymo nagrinėjimą.
         Nusprendė rengti bendrus jungtinių komitetų, įsteigtų Europos bendrijos ir Islandijos bei Norvegijos susitarimu dėl valstybės, atsakingos už prieglobsčio prašymo, pateikto valstybėje narėje arba Islandijoje ar Norvegijoje, nagrinėjimą, nustatymo kriterijų ir mechanizmų, bei Europos bendrijos ir Šveicarijos Konfederacijos susitarimu dėl kriterijų ir mechanizmų, padedančių nustatyti valstybę, atsakingą už valstybėje narėje ar Šveicarijoje pateikto prieglobsčio prašymo nagrinėjimą, papildytu protokolu dėl Lichtenšteino prisijungimo.
         Atkreipia dėmesį į tai, jog tas faktas, kad šie posėdžiai yra bendri, reikalauja pragmatiškų priemonių dėl tokių posėdžių pirmininko buveinės, kai pirmininkauja asocijuotos šalys pagal Europos bendrijos ir Šveicarijos Konfederacijos susitarimą dėl kriterijų ir mechanizmų, padedančių nustatyti valstybę, atsakingą už valstybėje narėje ar Šveicarijoje pateikto prieglobsčio prašymo nagrinėjimą, nustatymo kriterijų ir mechanizmų, papildytą protokolu dėl Lichtenšteino prisijungimo, arba pagal Europos bendrijos ir Islandijos Respublikos bei Norvegijos Karalystės susitarimą dėl valstybės, atsakingos už prieglobsčio prašymo, pateikto valstybėje narėje arba Islandijoje ar Norvegijoje, nagrinėjimą, nustatymo kriterijų ir mechanizmų.
         Atkreipia dėmesį į asocijuotų šalių pageidavimą esant būtinybei atsisakyti pirmininkavimo ir abėcėlės tvarka pagal pavadinimus paskirstyti jį nuo Europos bendrijos ir Šveicarijos Konfederacijos susitarimo dėl kriterijų ir mechanizmų, padedančių nustatyti valstybę, atsakingą už valstybėje narėje ar Šveicarijoje pateikto prieglobsčio prašymo nagrinėjimą, papildyto protokolu dėl Lichtenšteino prisijungimo, įsigaliojimo datos.


title: 2011/608/ES: 2011 m. gegužės 10 d. Europos Parlamento sprendimas dėl Europos ITER įgyvendinimo ir branduolių sintezės energetikos vystymo bendrosios įmonės 2009 finansinių metų biudžeto įvykdymo patvirtinimo#2011 m. gegužės 10 d. Europos Parlamento rezoliucija, su pastabomis, sudarančiomis neatskiriamą sprendimo dėl Europos ITER įgyvendinimo ir branduolių sintezės energetikos vystymo bendrosios įmonės 2009 finansinių metų biudžeto įvykdymo patvirtinimo dalį

text:
27.9.2011

               LT

               Europos Sąjungos oficialusis leidinys

               L 250/237

         EUROPOS PARLAMENTO SPRENDIMAS
   2011 m. gegužės 10 d.
   dėl Europos ITER įgyvendinimo ir branduolių sintezės energetikos vystymo bendrosios įmonės 2009 finansinių metų biudžeto įvykdymo patvirtinimo
   (2011/608/ES)
   EUROPOS PARLAMENTAS,

               —

               atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos ITER įgyvendinimo ir branduolių sintezės energetikos vystymo bendrosios įmonės 2009 m. gruodžio 31 d. pasibaigusių finansinių metų galutinių metinių ataskaitų kartu su bendrosios įmonės atsakymais (1),

               —

               atsižvelgdamas į Tarybos 2011 m. vasario 15 d. rekomendaciją (05894/2011 – C7–0051/2011),

               —

               atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2007 m. kovo 27 d. Tarybos sprendimą 2007/198/Euratomas, įsteigiantį Europos ITER įgyvendinimo ir branduolių sintezės energetikos vystymo bendrąją įmonę ir suteikiantis jai lengvatas (3), ypač į jo 5 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7–0131/2011),

               1.

               patvirtina Europos ITER įgyvendinimo ir branduolių sintezės energetikos vystymo bendrosios įmonės direktoriui, kad bendrosios įmonės 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos ITER įgyvendinimo ir branduolių sintezės energetikos vystymo bendrosios įmonės direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 342, 2010 12 16, p. 22.

      (2)  OL L 248, 2002 9 16, p. 1.

      (3)  OL L 90, 2007 3 30, p. 58.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2011 m. gegužės 10 d.
      su pastabomis, sudarančiomis neatskiriamą sprendimo dėl Europos ITER įgyvendinimo ir branduolių sintezės energetikos vystymo bendrosios įmonės 2009 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės 2009 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos ITER įgyvendinimo ir branduolio sintezės energijos gamybos bendrosios įmonės 2009 m. gruodžio 31 d. pasibaigusių finansinių metų galutinių metinių ataskaitų kartu su bendrosios įmonės atsakymais (1),

                  —

                  atsižvelgdamas į Tarybos 2011 m. vasario 15 d. rekomendaciją (05894/2011 – C7–0051/2011),

                  —

                  atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2007 m. kovo 27 d. Tarybos sprendimą 2007/198/Euratomas, įsteigiantį Europos ITER įgyvendinimo ir branduolių sintezės energetikos vystymo bendrąją įmonę ir suteikiantis jai lengvatas (3), ypač į jo 5 straipsnį,

                  —

                  atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės finansinį reglamentą, 2007 m. spalio 22 d. patvirtintą bendrosios įmonės valdybai priėmus sprendimą (toliau – ITER finansinis reglamentas),

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą (A7–0131/2011),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

                  B.

                  kadangi Europos ITER įgyvendinimo ir branduolių sintezės energetikos vystymo bendroji įmonė dar tik pradeda veiklą ir 2009 finansiniais metais dar nebuvo visiškai įdiegusi savo vidaus kontrolės sistemų ir finansinės atskaitomybės sistemos;

                  C.

                  kadangi ITER finansinis reglamentas grindžiamas pagrindų finansiniu reglamentu, kuris neseniai iš dalies pakeistas siekiant jį suderinti su bendrojo finansinio reglamento daliniais pakeitimais;

                  D.

                  kadangi Audito Rūmai 2008 m. spalio 9 d. pateikė nuomonę Nr. 4/2008 dėl ITER finansinio reglamento;

         Biudžeto vykdymas

                  1.

                  pažymi, kad bendrosios įmonės galutinis 2009 m. biudžetas siekė 173 600 000 EUR, o bendras mokėjimų asignavimų panaudojimo lygis sudarė 65,3 %;

                  2.

                  pripažįsta, kad tai yra bendrosios įmonės veiklos pradžios periodas ir kad per mažos išlaidos daugiausia susijusios su tuo, jog Euratomo branduolių sintezės programa įgyvendinama nepakankamai sparčiai; tai buvo minėta ir Audito Rūmų 2008 m. ataskaitoje;

                  3.

                  pažymi, kad banko indėliai metų pabaigoje sudarė 42 000 000 EUR ir kad tai pažeidžia biudžeto subalansuotumo principą;

                  4.

                  mano, jog svarbu nustatyti sąlygas, kurias taikant teigiamas biudžeto rezultatų sąskaitos likutis būtų įrašomas į kitų bendrosios įmonės finansinių metų biudžetą, siekiant konkretizuoti, kaip taikoma ši nuo bendrojo biudžeto subalansuotumo principo leidžianti nukrypti nuostata;

         Ataskaitų pateikimas

                  5.

                  ragina bendrąją įmonę suderinti ataskaitas vadovaujantis Komisijos gairėmis;

                  6.

                  pripažįsta, kad kitaip nei kitos Sąjungos bendrosios įmonės, ITER finansuojama tik viešosiomis lėšomis;

         Vidaus kontrolės sistemos

                  7.

                  ragina bendrąją įmonę baigti diegti savo vidaus kontrolės ir finansinės informacijos sistemą;

                  8.

                  be to, ragina bendrąją įmonę į savo finansines taisykles įtraukti konkrečią nuorodą apie Vidaus audito tarnybos (VAT), kaip savo vidaus auditoriaus, įgaliojimus remiantis atitinkama Bendrijos įstaigoms skirto finansinio pagrindų reglamento nuostata;

                  9.

                  mano, kad VAT, kaip vidaus auditorius, visų pirma turėtų bendrajai įmonei patarti, kaip spręsti su rizika susijusius klausimus, pateikdama nepriklausomas nuomones dėl valdymo ir kontrolės sistemų kokybės ir rekomendacijas, kaip pagerinti operacijų vykdymo sąlygas ir skatinti patikimą finansų valdymą; mano, kad taip pat labai svarbu, jog bendroji įmonė biudžeto institucijai, atsakingai už sprendimą dėl biudžeto įvykdymo, pateiktų direktoriaus parengtą ataskaitą, apibendrinančią vidaus auditoriaus atliktų vidaus auditų skaičių ir tipus, pateiktas rekomendacijas ir atsižvelgiant į rekomendacijas atliktus veiksmus;

                  10.

                  mano, kad, atsižvelgiant į bendrosios įmonės biudžeto dydį ir užduočių sudėtingumą, ji turėtų įsteigti audito komitetą, kuris teiktų ataskaitas tiesiogiai valdančiajai tarybai;

         Finansinis reglamentas

                  11.

                  ragina bendrąją įmonę iš dalies pakeisti savo Finansinį reglamentą atsižvelgiant į Audito Rūmų nuomonėje Nr. 4/2008 dėl šio reglamento pateiktas rekomendacijas; mano, kad reikės tolesnių patobulinimų, susijusių su:

                              —

                              biudžeto principų taikymo išimtimis,

                              —

                              VAT vaidmeniu,

                              —

                              audito komiteto įsteigimu,

                              —

                              narių įnašų mokėjimo vėlavimais,

                              —

                              dotacijų skyrimo sąlygomis,

                              —

                              pereinamojo laikotarpio priemonėmis, numatytomis ITER finansinio reglamento 133 straipsnyje.

         (1)  OL C 342, 2010 12 16, p. 22.

         (2)  OL L 248, 2002 9 16, p. 1.

         (3)  OL L 90, 2007 3 30, p. 58.

         (4)  OL L 357, 2002 12 31, p. 72.